XIX 
hvis Medredaktør han var fra 1869, til Tidsskriftet i 1893 ophørte 
at udkomme. 
Efter Erhvervelsen af sin Doktorgrad indgik Warming i No¬ 
vember 1871 Ægteskab med Johanne Margrethe, Datter af 
Stiftsfysikus Jespersen i Aarhus. Et lykkeligt Samliv forenede 
dem i over 50 Aar; kort efter Guldbrylluppet døde Johanne War¬ 
ming pludselig. 
Naar jeg har dvælet noget udførligere ved Warmings botaniske 
Virksomhed i Perioden 1868—72 er det for at skabe Baggrund 
for Forstaaelsen af, at der blev øvet Uret imod ham ved at forbi- 
gaa ham i 1872, da Stillingen som Professor botanices ved Ørsteds 
Død blev ledig. Nuvel, vil Læseren spørge, af hvilken anden 
Grund blev Warming da forbigaaet, naar hans videnskabelige Kom¬ 
petence var uomtvistelig? Ja, dette er et Kapitel for sig og skal 
i Korthed omtales, dels fordi det belyser Tiden, og dels navnlig 
fordi det giver et Bidrag til Warmings Karakteristik. 
Vi af den yngre Generation kan vanskeligt danne os en Fore¬ 
stilling om den — Besættelse, kunde man fristes til at sige, der 
beherskede Naturhistorikernes Sind i det store Schismas Tid, da 
Schiødte og Steenstrup stod som Førere for to fjendtlige Lejre; 
Efterdønningerne af Kamptummelen, der har formaaet at forplante 
sig helt ned til vore Øren, viser os dog dens Voldsomhed. Paa 
den Tid, da Warming kom hjem fra Brasilien, var Striden mellem 
Schiødte og Steenstrup i fuld Gang; dette kunde vel ikke direkte 
berøre Warming, der ikke blandede sig i Stridighederne, men det 
fik indirekte den største Betydning for hans Fremtid. Sagen er 
den, at Warming sluttede sig nær til Ørsted, der igen laa i heftig 
Strid med en lang Række (Schiødteanske) Botanikere. Warming 
var altsaa Ørstedianer, og han nærede tillige en stor Beundring 
for Steenstrup — et Forhold, der stillede ham i „politisk^ Mod¬ 
sætning til Flertallet af Botanikerne. Dertil kom, at Warming ved 
sin brændende Iver for den botaniske Videnskabs Fremme — en 
Iver, der af og til faldt de hjemlige Koryfæer for Brystet — og 
ved sin aggressive, ofte unødigt skarpe Form snart kom personligt 
paa Kant med sine jævnaldrende Kolleger og — blev isoleret. Da 
nu Professoratet ved Ørsteds Død blev ledigt, anbefalede vel Uni¬ 
versitetsmyndighederne at overdrage Warming de botaniske Fore¬ 
læsninger for et Aar, hvorefter Spørgsmaalet om en eventuel Kon- 
II* 
